Sacrosancte ecclesie Sancti Vincentii martiris que est constructa infra muros Matisconum quam domnus Ado episcopus ad regendum habere videtur. Ego Engelardus presbiter et Bladinus concedimus ad ipsam casam Dei aliquid ex rebus nostris que sunt site in pago Matisconense, in agro Ibiacense, in villa Verriaco: hoc est curtilus cum vinea, terminat a mane terra infantibus Adoni, a medio die Rotrudis, a sero via publica, a circio Sancti Vincentii. Infra istas terminationes, donamus ad ipsam casam Dei, ad mensam fratrum, et faciant quid voluerint; si quis contradixerit auri libram componat. S. Engelardi. S. Bladini presbiteri. S. Ermenberti. S. Erico. S. Widradi. S. Arnulfi. S. Teotberti.